Tygjeci

thumb|250px|Pamje nga Tygjeci Tygjeci është fshat në komunën e Dardanës.

Historia
Tygjeci me emrin Togezeuzi, përmendet në vitin 1436 në librin e borxhlinjve të tregtarit Mikel Llukari. Si vendbanim me emrin Tugjefc është i regjistruar në defterin e Kazasë së Novobërdës të vitit 1498 dhe kishte 12 kryefamiljarë, të veja dhe bashtina. Sipas defterit kadastral të Sanxhakut të Vushtrisë të vitit 1566-74, lokaliteti me emrin Turugjofc ishte i pabanuar. .

Në Tygjec, gjatë viteve 1877/78 u vendosën familjet muhaxhire: Rafuna, Siarina, Cvirca, Krivaça, Shillova, Boroci, Klaiqi, Lipovica, Poroshtica,Llapashtica, Vrapca etj.

Tygjeci, në vitin 1912 e 1944 ka qenë qendër për mbrojtjen e Kosovës.

Gjeografia
Tygjeci është larg qendrës komunale, në veri-lindje, 16 km. Lagjet e Tygjecit janë: Kosumi, Kurti, Ismajli, Pireva dhe Rogalitë (tash Buzuku).

Demografia
Aktualisht ka 35 shtëpi me afro 140 banorë. Ka shkollën e plotë fillore "Nuhi Berisha" me rreth 120 nxënës, të Tygjecit, por edhe të fshatrave për rreth, ambulancën, xhaminë dhe dy shitore private. Është qendër e lokalitetit.

Në vitin 1950 Tygjeci kishte 180 shtëpi, por për shkak të kushteve të vështria ekonomike banorët u shpëngulën në Dardanë, ish Kamenicë, në Gjilan, Prishinë dhe thuaja në të gjitha qendrat komunale të Kosovës, në Shkup e Kumanovë të Maqedonisë. Ka shumë banorë që jetojnë edhe në Turqi e Shqipëri.

Manifestime

 * Deri në vitin 1960 në Tygjec janë tubuar banorët e rrethinës për të kremtuar Ditën e Shënjergjit (6.maj)
 * Prej vitit 2001, të dielen e fundit të muajit qershor mbahet "Takimi i vendlindjës"